喺航空控制同軍事等方面，曙暮光下嘅光環境變化會對航空器嘅運作造成一定影響，所以佢哋會考慮民用曙暮光嘅概念，例如美國嘅航空相關部門就為咗保護航空安全，指明飛行器喺夜晚飛嗰陣要開著某啲燈，而民用曙暮光嘅概念就俾佢哋用嚟定義「乜嘢係夜晚」－佢哋將「夜晚」界定做「民用暮光結束嗰一刻」同「民用曙光開始嗰一刻」之間嘅時段。